Na osnovu člana 48 Statuta Stonoteniskog saveza Bosne i Hercegovine, Upravni odbor Stonoteniskog

saveza BiH na elektronsko sjednici održanoj 09.07.2023. godine donosi :

PRAVILNIK O SISTEMU TAKMIČENJA

# OPŠTE ODREDBE

## Član 1.

Pravilnikom se propisuju jedinstvene odredbe o organizaciji i rukovođenju takmičenja svih kategorija na

prostorima Bosne i Hercegovine koje organizuje Stonoteniski savez BiH, u daljem tekstu - Savez.

## Član 2.

Pravilnik predstavlja osnovni propis za takmičenja iz člana 1. ovoga pravilnika, kojim se na jednistven način rješavaju sva zajednička pitanja. Svi ostali dokumenti koji se odnose na sistem ili uslove takmičenja, moraju biti u skladu sa odredbama ovog pravilnika.

## Član 3.

Takmičenjima koja organizuje Savez rukovodi Takmičarska komisija koju bira Upravni odbor Saveza.

Takmičenja u Premijer ligi za muškarce /žene vodi komesar lige.

## Član 4.

Način rukovođenja takmičenjem, obaveze i odgovornosti učesnika u takmičenju, međusobni odnosi učesnika u takmičenju, prava i obaveze službenih lica na takmičenju, specifičnosti u pojedinim takmičenjima i druga pitanja koja se odnose na takmičenje uređuju se u skladu sa opštim aktima saveza, propozicijama takmičenja ili drugim opštim aktima Saveza, propozicijama takmičenja ili drugim opštim aktima.

## Član 5.

Sva takmičenja se igraju po pravilima Međunarodne stonoteniske asocijacije (ITTF), a Savez ih primjenjuje kroz odredbe ovoga pravilnika i propozicije određenih takmičenja.

## Član 6.

Klubovi su dužni da organizuju zdravstvenu zaštitu svojih aktivnih članova, sportista i trenera. Zdravstvenu zaštitu sudija je dužna da obezbjedi Sudijska organizacija Saveza. Orgaanizatori određenih takmičenja dužni su da obezbjede zdravstvenu službu za vrijeme trajanja takmičenja.

# SISTEM TAKMIČENJA

## Član 7.

Sistem i kalendar takmičenja utvrđuje Upravni odbor Saveza na prijedlog takmičarske komisije. Odluka o sistemu takmičenja mora biti donijeta prije početka sezone za koju se primjenjuje.

## Član 8.

Savez organizuje :

1. PREMIJER LIGE
* Premijer ligu za muškarce
* Premijer ligu za žene
1. EKIPNA PRVENSTVA
* juniori/juniorke
* kadeti/kadetkinje
* mlađi kadeti/mlađe kadetkinje
* sub kadeti/sub kadetkinje
1. DRŽAVNA PRVENSTVA BIH
* seniori /seniorke

- U - 21

* juniori/juniorke
* kadeti/kadetkinje
* mlađi kadeti/mlađe kadetkinje
* sub kadeti/sub kadetkinje
1. TURNIRI TOP-8 (A i B GRUPE)
* seniori /seniorke
* juniori/juniorke
* kadeti/kadetkinje
1. KVALIFIKACIONI TURNIRI ZA TOP 8 (A I B GRUPE)
* seniori /seniorke
* juniori/juniorke
* kadeti/kadetkinje
1. OTVORENI TURNIRI
* mlađi kadeti/mlađe kadetkinje
* sub kadeti/sub kadetkinje
1. KUP BiH
* seniori/seniorke
1. VETERANSKA PRVENSTVA
* državno prvenstvo
* otvorena prvanstva

# PREMIER LIGA BIH

## Član 9.

Premijer liga za muškarce broji 12 ekipa, koje igraju dvostrukim bod sistemom svako sa svakim. Za ekipu nastupaju 3 igrača od najmanje 12 koji su registrovani za svoje klubove. Mečevi se igraju do 4 pobjede dublom. Ekipe koje zauzmu 12 i 11 ispadaju i prelaze u entitetske lige. Prvaci entitetskih liga popunjavaju njihova mjesta. Ukoliko jedna od ekipa odustane od nastupa u Premier ligi ista se popunjava na slijedeci naćin: 11 plasirana ekipa iz Premijer lige i viceprvaci entitetskih liga igraju baraz za Premijer ligu na neutralnom terenu po sistemu svako sa svakim uz zrijeb postave po sistemu igranja Premier lige do 4 pobjede sa dublom. Ukoliko dvije ili vise ekipa odustanu od Premijer lige igra se kvalifkacioni turnir po sistemu 12 i 11 iz Premijer lige sa 2 i 3 ... plasiranim ekipama iz entitetskih liga. Sistem igranja određuju Takmičarska komisija i komesar lige u zavisnosti od broja ekipa. Ako se ekipe ne mogu dogovoriti o mjestu odigravanja baraža ili kvalifikacionog turnira onda Takmičarska komisija i komesar lige određuju mjesto odigravanja istih. Ako je moguće određuje se neutralini teren ako nije prednost se daje domaćinu sa najboljim uslovima za igru.

Premijer liga za žene broji do 12 ekipa koje igraju dvostrukim bod sistemom svako sa svakim bez igranja Play off-a. Za ekipu nastupaju 3 igračice. Mečevi se igraju do 4 pobjede sa dublom. Ekipa koja na kraju prvenstva osvoji najviše bodova i ima najbolji skor postaje prvak Bosne i Hercegovine za tekuću sezonu. Ekipe koje zauzmu dva posljednja mjesta ispadaju iz Premijer lige. Pravila za popunjavanja Premijer lige važe kao i kod muškaraca.

Premijer liga BiH za muškarce i žene igra se takozvanim vezanim sistemom koji se dogovori na početku

sezone.

Niti jedan klub u bilo kojoj ligi nemože nastupati sa dve ekipe.

## Član 10.

Prvaci Premijer lige u muškoj i ženskoj konkurenciji stiču pravo nastupa u Kupu Evropskih šampiona (ukoliko ispunjavaju uslove koje je propisao ETTU) ili u ETTU kupu, a slijedeće 3 plasirane ekipe imaju pravo nastupa u ETTU kupu prema pravilima koje odredi ETTU pred početak sezone.

# EKIPNA PRVENSTVA

## Član 11.

Ekipno prvenstvo za juniore/juniorke, kadete/kadetkinje, mlađe kadete/kadetkinje, sub kadete/kadetkinje igra se turnirski. U juniorskoj kategoriji nastupaju 3 igraća/ice, a mečevi se igraju do 3 pobjede bez dubla. U kadetskim kategorijama za ekipu nastupaju 2 igraća/ice i igra se do 3 pobjede sa dublom. Zavisno od broja prijavljenih formiraju se grupe koje se prema rang listi učesnika žrijebaju u grupe. U finalnoj grupi igraju prvaci grupa, ekipe igraju svaka sa svakom. Pobjednik turnira postaje prvak BiH za svoju kategoriju.

# DRŽAVNA PRVENSTVA BIH

## Član 12.

Državno prvenstvo za sve kategorije je otvorenog tipa. Pravo nastupa na Državnim prvenstvima imaju svi registrovani igraći u STS BiH koji su državljani BiH, kao i igraći koji igraju stoni tenis u nekoj od liga van BiH pod uslovom da imaju sportsko državljanstvo BiH tj. ne mogu nastupiti igraći koji nastupaju za druge reprezentacije iako imaju dvojno državljanstvo (tačnije dvojno državljanstvo BiH i neke druge države). Kod mlađih igraća koji imaju dvojno državljanstvo, a koji još nemaju reprezentativne nastupe ni za jednu drugu reprezentaciju se dozvoljva nastup na Državnom prvenstvu do trenutka kad se opredjeli da neće nastupiti za Bosnu i Hercegovinu.

Zavisno od broja prijava pravi se kostur na 24, 32, 64 ili 128. Igra se sitemom na ispadanje u 3 dobivena seta do ulaska među 8, a nakon toga mećevi se igraju u 4 dobivena seta. Igra se za plasman od 1-vog do 16tog mjesta, oni učesnici koji su poraženi u polufinalu djele 3 mjesto i osvajaju bronzanu medalju.

Žrijeb se vrši prema rang listi BiH, a za igraće koji dolaze iz inostranstva koristi se ITTF rang lista. Taj igrać se upoređuje sa domaćim igraćima koji su na ITTF rang listi i na osnovu njegovog plasmana se određuje koji će biti nosioc u kosturu.

Žrijeb je otvorenog tipa za sve predstavnike klubova i igraće koji nemaju kluba. Vrši se u kancelariji STS 2 dana prije početka takmičenja. Na Državnom prvenstvu se takmiči u disciplinama: pojedinačno (muškarci i žene), dubl (muški i ženski) i mix dubl (mješoviti parovi).

# TURNIRI TOP 8 A i B GRUPA

## Član 13.

Pravo nastup učesnika na Top 8 turnirima je isti kao i nastup igraća na Državnim prvenstvima.

Turnir TOP 8 (A i B grupe) za sve kategorije broji ukupno 16 igraća/ica, koji su podjeljeni u A i B grupu. A grupu čine igraći od 1 do 8 mjesta, a B grupu čine igraći od 9 do 16 mjesta.

A grupu na prvom TOP 8 turniru dobivamo na slijedeći način:

* 4 prvoplasirana sa zadnje rang liste i 4 prvoplasirana sa prvog kvalifikacionog turnira za TOP 8. Selektor ima pravo pozvati jednog igraća umjesto 4to plasiranog sa kvalifikacionog turnira za TOP 8 ukoliko on dolazi iz inostranstva, a ima status reprezentativca ili potencijalnog reprezentativca

B grupu na prvom TOP 8 dobivamo na slijedeći naćin:

* plasirani od 5 do 12 mjesta sa prvog kvalifikacionog turnira za TOP 8 odnosno od 4 do 11 mjesta ako selektor pozove igraća u TOP 8 A grupe.

Rezerve na prvom Top 8 određuju selektori kategorija. Ukoliko neko od učesnika otkaže nastup na TOP 8

A grupe njihova mjesta se popunjavaju sa prvog kvalifikacionog turnira za TOP 8 A i B grupe. A grupu na drugom TOP 8 turniru dobivamo slijedeći naćin:

* 6 prvoplasiranih sa prvog TOP 8 turnira A grupe
* 2 prvoplasirana sa prvog TOP 8 turnira B grupe, s tim što selektor ima pravo pozvati jednog igraća u A grupu umjesto 2 plasiranog (koji se vraća u B grupu) sa prvog TOP 8 turnira B grupe ukoliko igrać ima status reprezentativca ili potencijalnog reprezentativca, a nastupa u inostranstvu ili ukoliko neki od reprezentativaca nije iz opravdanih razloga nastupio na prvom TOP 8 A grupe.

B grupu na drugom TOP 8 turniru dobivamo na slijedeći naćin:

* 7 i 8 plasirani na prvom TOP 8 A grupe
* 3 i 4 plasirani na prvom TOP 8 B grupe
* 4 prvoplasirana na drugom kvalifikacionom turniru za TOP 8 B grupe, s tim ukoliko selektor iskoristi svoje pravo da pozove igraća u A grupu onda se 2 plasirani iz B grupe sa prvog TOP 8 vraća u B grupu, a 3 prvoplasirana sa kvalifikacionog turnira za TOP 8 B grupe ostvaruju nastup na drugom TOP 8 B grupe.

Rezerve na drugom Top 8 određuju selektori kategorija. Ukoliko neko od učesnika otkaže nastup na TOP 8 A grupe njihova mjesta se popunjavaju sa prvog turnira TOP 8 A (7 i 8 plasirani) B grupe (3 i 4 plasirani) i rang liste

U slućaju da igrači na početku sezone koji su plasirani na 5 ili 6 mjestu rang liste imaju isti broj bodova kao i 4 plasirani smatra se da djele to mjesto i ostvaruju pravo nastupa na prvom TOP 8 A grupe i onda se smanjuje broj mjesta u TOP 8 A i B grupe sa prvog kvalifikacionog turnira za TOP 8 A i B grupe.

# KVALIFIKACIONI TURNIRI ZA TOP 8 A i B GRUPE

Član 14.

Kvalifikacioni turniri za TOP 8 A i B grupe se igraju na osnovu prijava, a žrijeba se na osnovu aktuelne rang liste. Zavisno od prijava učesnici se žrijebaju u grupe iz koje prolaze po dva prvoplasirana. Nakon grupa pravi se odgovarajući kostur od 12 ili 16 (gdje se odmah poslije grupe ne mogu sastati 1 i 2 plasirani iz iste grupe) i igra se na ispadanje. Plasman na prvi i drugi TOP 8 A i B grupe je opisan u Članu 13. Turniri za TOP 8 A i B grupe.

# OTVORENI TURNIRI

## Član 15.

Otvoreni turniri za sub kadete/kinjke i mlađe kadete/kinje se igraju na osnovu prijava, a žrijeba se na osnovu aktuelne rang liste. Zavisno od prijava učesnici se žrijebaju u grupe iz koje prolaze po dva prvoplasirana. Nakon grupa pravi se odgovarajući kostur od 12 ili 16 (gdje se odmah poslije grupe ne mogu sastati 1 i 2 plasirani iz iste grupe) i igra se na ispadanje do finala. Polufinalisti djele 3 mjesto i dobijaju bronzane medalje.

# KUP BIH

## Član 16.

Kup Bosne i Hercegovine je masovno ekipno takmičenje gdje pravo nastupa imaju svi klubovi koji su registrovani u STS BiH. Takmičenje se igra turnirski, ekipe sačinjavaju 3 igraća/ice i igra se do 3 pobjede bez dubla.

Određuju se 4 nosioca na osnovu plasmana u Premier ligi u tekučoj i prethodnoj takmičarskoj sezoni.

Ostale ekipe se žrijebaju totalnim žrijebom.

# VETERANSKA PRVENSTVA

## Član 17.

Državno prvenstvo i Otvoreni turniri igraju se prema pravilima ETTU-a i ITTF-a.

# ODREĐIVANJE PLASMANA

## Član 18.

Kod određivanja plasmana ekipa ili pojedinca koji su na takmičenjima osvojili isti broj bodova koriste

slijedeći principi:

* ako su dva učesnika jednako plasirani rezultat međusobnog skora se koristi da se odredi plasman
* ako 3 učesnika imaju isti broj osvojenih bodova međusobni susreti između njih određuju plasman. U slučaju istog rezultata (po jedna pobjeda) uzima se partija razlika, a u slučaju istog odnosa partija uzima se odnos setova, poena i na kraju ako u slučaju istog rezultata plasman se određuje žrijebom.
* ako 4 i više učesnika imaju isti broj bodova njiov plasman se određuje formiranjem mini tabele između tih učesnika. Najbolje plasirani iz te tabele ostvaruje u konačnici bolji plasman. U slučaju da učesnici u mini tabeli imaju isti broj bodova njihov plasman se određuje kao što je opisano u prethodinim pasosima.
* u slučaju da 2 i više učesnika imaju isti broj setova, plasman odlučuje međusobni skor setova s tim da se uvijek dijele dobijeni sa izgubljenim setovima gdje veći broj u reztultatu daje bolji plasman.

# NASTUPI, PREKRŠAJI I KAZNE

## Član 19.

Na svim zvaničnim takmičenjima pravo nastupa za određeni klub ima samo igrač/ica koji su uredno

registrovani u Savezu.

## Član 20.

Ekipa koja je suspendovana ili nastupi sa igračem koji je nepravilno registrovan, koji nije registrovan ili se nalazi pod suspenzijomgubi ekipni meč službenim rezultatom. Ako tim (pojedinac) samovoljno napusti turnirsku dvoranu prije završetka meča (turnira) isključiće se u toku i u narednu sezonu prebaciti u niži rang takmičenja. Protiv navedene ekipe (pojedinca) pokrenut će se disciplinski postupak

## Član 21.

Ukoliko je tim (pojedinac) odigrao više od polovine mečeva u takmičenju iz kojeg je isključen ili povrijeđen ti mečevi se registruju postignutim rezultatom dok se preostali mečevi do kraja takmičenja registruju službenim rezultatom prema sistemu takmičenja u toj kategoriji.

Ukoliko je tim (pojedinac)odigrao manje od polovine mečeva u takmičenju iz kojeg se isključuje onda se svi rezultati poništavaju.

## Član 22.

Ukoliko uslijed nereda u sali sudije i delegat donesu odluku o prekidu meča i da se on ne može nastaviti, meč se registruje službenim rezultatom u korist gostujućeg tima. Osim u slučaju kad se utvrdi da je do prekida došlo krivicom gostujučeg tima, u tom slučaju gostujuća ekipa gubi meć službenim rezultatom.

## Član 23.

Ako Takmičarska komisija u sprovedenom postupku utvrdi da je meč lažiran, ekipa koja je to učinila isključuje se iz takmičenja koje je u toku i u narednos sezoni će nastupiti u nižem rangu takmičenja. Protiv kluba i pojedinca pokrenut će se disciplinski postupak.

## Član 24.

Takmičarska komisija koja rukovodi takmičenjem registruje sve rezultate osim onih na koje je uložena žalba.

## Član 25.

Žalba se najavljuje potpisom kapitena ekipe u zapisnik meča. Obrazloženje žalbe podnosi se Takmičarskoj komisiji u roku i na način koji je bliže opisan u Propozicijama takmičenja.

## Član 26.

Takmičarska komisija može usvojiti ili odbiti žalbu. Ako se žalba odbije, meč se registruje postignutim rezultatom. Ako se žalba usvoji, Takmičarska komisija će meč poništiti i naložiti odigravanje novog meča. Takmičarska komisija ne može da odbije registraciju meča na koji ne postoje žalba.

## Član 27.

Jednom registrovani rezultat meča ne može biti poništen od istog organa.

## Član 28.

Protiv odluke prvostepenog organa o registraciji rezultata meča ili po žalbi na meč dozvoljena je žalba

drugostepenom organu tj. Upravnom odboru Saveza. Odluka Upravnog odbora je konačna.

## Član 29.

Propozicijama takmičenja se pobliže utvrđuju rokovi i radnje u žalbenom postupku.

## Član 30.

Kaznene odredbe u Propozicijama takmičenja moraju biti u skladu sa Disciplinskim pravilnikom Saveza.

## Član 31.

Službena lica na takmičenjima su delegat, sudije i predstavnik organizatora. Delagat na takmičenju predstavlja organ koji rukovodi takmičenjem i njegove dužnosti su da kontroliše primjenu svih propisa za održavanje takmičenja. Sudije su isključivo ovlaštene da odlučuju o svemu u vezi sa mečom, a kako je to propisano pravilima igre. Za vrijeme meča dužnost delegata je da prati rad sudija i svega što se dešava u vezi sa mečom ds bi mogao da sačini objektivan izvještaj za organ koji vodi takmičenje.

## Član 32.

Sva ostala ptianja koja nisu regulisana ovim pravilnikom biće regulisana propozicijama za svako pojedinačno takmičenje.

## Član 33.

Ovaj pravilnik stupa na snagu danom njegovog donošenja i primjenjivat će se za sva takmičenja u organizaciji STS BiH za sezonu 2020/2021, a njegove dopune se mogu raditi pred početak svake sezone.

PREDSJEDNIK UO STS BIH

09.07.2023. M.P.